
Καλή Χρονιά σε όλους!
Αφήνοντας πίσω μια επετειακή χρονιά λόγω της συμπλήρωσης των 20 χρόνων της εταιρείας μας, με την έναρξη της νέας χρονιάς, είναι πάντα χρήσιμο να κάνουμε έναν απολογισμό ώστε να μπορούμε να είμαστε καλύτερα προετοιμασμένοι για τον επόμενο χρόνο.

Το 2019 ήταν μια χρονιά σημαντική για τον κλάδο μας λόγω εξωγενών κυρίως παραγόντων.

Η χώρα μας για πρώτη χρονιά παρουσίασε οικονομικούς δείκτες θετικούς, με το ΑΕΠ να αυξάνεται κοντά  στο 2%, ενώ οι εισαγωγές και οι εξαγωγές είχαν μια αύξηση κοντά στο 8%, κάτι που ωφέλησε και τον όγκο του διακινούμενου φορτίου σε containers.

Οι επενδύσεις στα δύο βασικά λιμάνια διαχείρισης εμπορευματοκιβωτίων του Πειραιά και της Θεσσαλονίκης ήταν σημαντικές, ενώ ο Πειραιάς ανέβηκε στην 1η θέση μεταξύ των Μεσογειακών λιμένων με αύξηση πάνω από το 20%.

Οι συνθήκες αυτές σαφώς, ευνοούν την προσέλκυση μεγαλύτερου ενδιαφέροντος από τις διεθνείς τακτικές γραμμές, που εκφράζεται είτε μέσω νέων πρακτορεύσεων είτε μέσω  νέων  services. Η συνεχής λοιπόν ενημέρωση τους για τις θετικές εξελίξεις στη χώρα μας  και η ικανοποίηση των αναγκών τους σε επίπεδο υπηρεσιών και φορτίου θα πρέπει να είναι βασικός στόχος μας. Ήταν όντως  μια χρονιά συνεχών και δύσκολων απαιτήσεων από τις Γραμμές που εκπροσωπούμε, αλλά και των πελατών μας . 

Τα εμπορικά μας αποτελέσματα  δεν είχαν το θετικό πρόσημο, μείωση 4% στον όγκο φορτιού από το 2018, που προσδοκούσαμε σύμφωνα με τις προβλέψεις που είχαν γίνει για το 2019. 

Παρ ’όλα αυτά αυξήσαμε κατά μια ακόμα Γραμμή τις πρακτορεύσεις μας (Melfi Lines) ενώ πλέον μπορούμε να ισχυριζόμαστε ότι προσφέρουμε services σε όλες τις ηπείρους. 

Με τα νέα services της YML θα προσφέρονται δρομολόγια στους πελάτες μας τόσο για την αγορά του I.P.B.C  όσο και της B. Αμερικής το 2020.

Η εταιρεία μας  παρά τη μείωση των εσόδων της συνέχισε να επενδύει σε τομείς που θεωρεί σημαντικούς για τη διαφοροποίηση των υπηρεσιών της .

Επενδύσαμε στα εκπαιδευτικά προγράμματα  για το προσωπικό μας, πραγματοποιώντας παράλληλα team building ενέργειες και  εφαρμόζοντας τα job rotation με μοναδικό σκοπό την ενίσχυση της ομαδικότητας και την καλύτερη κατάρτιση και εξέλιξη των εργαζομένων.

Μέλημα μας είναι πάντα η  ενίσχυση της ευεξίας των εργαζομένων, κάτι για το οποίο βραβευτήκαμε το 2019 και θα συνεχίσουμε να στηρίζουμε με νέες δράσεις το 2020. Χαρακτηριστικό παράδειγμα είναι ο χώρος ilivemyjob που δημιουργήσαμε όλοι μαζί για κάποιες στιγμές χαλάρωσης. 

Επενδύσαμε στο ναυτιλιακό πρόγραμμα «Orian»  για απλοποίηση των καθημερινών εργασιών, ώστε να υπάρχει καλύτερη αξιοποίηση του χρόνου εργασίας μας.

Η εγκατάσταση του «CRM» ως εμπορικό πρόγραμμα συντέλεσε στην καλύτερη οργάνωση και ενημέρωση του τμήματος πωλήσεων.

Ευελπιστούμε  το 2020  να γίνει πλήρης αξιοποίηση των νέων δυνατοτήτων που μας προσφέρουν τα προγράμματα αυτά και να διαμορφωθεί η κατάλληλη νοοτροπία, ώστε οι τεχνολογικές αλλαγές να μην γίνονται αντιληπτές σαν μια υποχρέωση, αλλά το μέσο για την εξέλιξη της εργασίας μας.

Εστιάσαμε επιπλέον στην καλύτερη εξυπηρέτηση των πελατών μας .

Η εξειδίκευση των εμπορικών τμημάτων ανά γραμμή, που ολοκληρώθηκε με την αναδιοργάνωση του εμπορικού τμήματος στη Θεσσαλονίκη είχε αυτό σαν κύριο στόχο.

Ενώ με  τη συγκέντρωση των τμημάτων Documentation στα κεντρικά γραφεία, δημιουργείται  ένα σημείο αναφοράς για τον πελάτη. 

Η δημιουργία του τμήματος Τrucking, μετονομαζόμενο πρόσφατα σε Ιnland Οperations,  αποσκοπεί στη βελτίωση του επίπεδου των χερσαίων υπηρεσιών προκειμένου να είμαστε πιο  ανταγωνιστικοί στις door/door υπηρεσίες.

Με τη δημιουργία τμήματος Customer Loyalty επιδιώκουμε την καλύτερη ποιότητα εξυπηρέτησης, σαν βασικό  ανταγωνιστικό πλεονέκτημα μας στην αγορά .

Τέλος, είναι σημαντικό να αναφέρουμε ότι η εταιρεία μας  έχει δημιουργήσει ένα ανοιχτό δίκτυο ενημέρωσης και επικοινωνίας με όλους τους συνεργάτες της, μέσω των Social Media, του  Myarkas Portal και του Website μας.

Σε ένα κλάδο που έχουμε μείνει ως η μόνη οικογενειακή πλέον επιχείρηση, θέλουμε να ξεχωρίζουμε για την αμεσότητα μας, το ειλικρινές ενδιαφέρον μας και την ακεραιότητα μας.

Ευχαριστούμε για την προσπάθεια σας και προσδοκούμε την ενεργή υποστήριξη σας για την επίτευξη των νέων στόχων μας.

Καλή χρονιά σε όλους σας με υγεία και χαρές σε εσάς και τις οικογένειες σας.

Εκ της Διοίκησης.

